Kirja

thumb|240px|Kirjoja. frame|Munkki kopioi käsin kirjoja. Keskiaikaisen rukouskirjan ja kalenterin [[Les Très Riches Heures du Duc de Berryn kuvitusta.]] Kirja on nidos paperiarkkeja, joissa on painettua tekstiä tai kuvia, tai sen muotoisena ilmestynyt kirjallinen tuote. Kirjoja voidaan julkaista myös sähköisessä muodossa ja äänikirjoina.

Maailmassa painetaan vuosittain yli kolme miljardia kirjaa.

Pienehköä pehmeäkantista kirjaa kutsutaan taskukirjaksi eli pokkariksi. Henkilöä, joka harrastaa kirjojen keräilyä, kutsutaan kirjanystäväksi eli bibliofiiliksi. Kappalemittana kirja tarkoittaa 25 arkkia paperia.

Aikaisemmin kotikirjaston laajuus oli myös vaurauden mitta. Nykyisin kirjalla ja niin sanotulla painetulla sanalla ei enää ole samaa merkitystä kuin joskus aikaisemmin, jolloin köyhimmissä kodeissa ei ollut lainkaan kirjoja tai korkeintaan Raamattu ja virsikirja. Nykyisin pokkarit ja tekniset monistusmenetelmät ovat tuoneet kirjallisuuden jokaisen lukutaitoisen ulottuville.

Kovakantisten kirjojen painatus on kalliimpaa kuin pehmeäkantisten. Esimerkiksi pienkustantamojen ei kannata ottaa kirjoistaan isoja painoksia, joiden avulla kovakantisen kirjan kappalehinta olisi huokeampi. Kirjastoissa kovakantinen kestää keskimäärin 100 lainauskertaa ja pehmeäkantiset noin 40.

Historia
Suullinen perimätieto on vanhin tapa välittää tarinoita ja tietoa sukupolvelta toiselle. Kun kirjoitustaito keksittiin, perimätietoa alettiin siirtää savitauluille ja eläinten nahasta valmistetulle pergamentille. Aluksi kirjat olivat usein kirjakääröjä, rullalle käärittyjä pitkiä nahkoja eli pergamentteja tai papyruskääröjä. Nykyisenkaltaisia sidottuja kirjoja eli koodekseja alettiin käyttää ajanlaskun ensimmäisinä vuosisatoina.

Ennen kirjapainotaidon keksimistä kirjoja kopioitiin pääasiassa käsin, ja siksi ne olivat harvinaisia ja arvokkaita. Vain rikkaat ihmiset ja kirkot sekä luostarit omistivat kirjoja. Kun kirjoja alettiin painaa, samasta kirjasta saatiin nopeasti paljon kopioita. Nykyään sekä uusien kirjojen tuotanto että vanhojen uudelleenpainatus on saanut valtavat mitat, ja kirjojen elinkaari on vastaavasti lyhentynyt.

Etymologia
Kirja on alun perin tarkoittanut muuta kuin nykyisin, esimerkiksi koristetta, kaiverrusta, piirtoa tai merkkiä, ja kirjoitus on tarkoittanut näiden tekemistä. Edelleen esimerkiksi vaatteiden koristelua voidaan kutsua kirjonnaksi. Sana kirja on sukua sanalle kirjava. Sana kirjain on samaa alkuperää.

Joissain muissakin kielissä kirjoittamista tarkoittava sana on saanut alkunsa koristelua tai kaiverrusta tarkoittavasta sanasta.

Kirjat tulevaisuudessa
Sähköisten viestimien kehittyminen on tuonut kirjalle kilpailijoita. Ihmiset kuluttavat aikaa entistä enemmän esimerkiksi Internetiä selaillen eivätkä lue yhtä paljon kuin ennen. Kirjoista saatavia tietoja saa nykyään suureksi osaksi Internetistäkin. Kirjoja, joista katsotaan vain jokin pikkutieto kerrallaan (esim. puhelinluettelot) ei tulevaisuudessa ehkä enää paineta, mutta kaunokirjallisuus ja laajoja asiakokonaisuuksia sisältävä tietokirjallisuus säilyvät. Vaikka tekniikan kehitys on vähentänyt kirjojen suosiota, on uudesta tekniikasta kirjalle hyötyäkin. Tämän johdosta kirjojen tuottaminen on saamassa ja osin on jo saanutkin uusia muotoja. Nykyaikainen painotekniikka mahdollistaa entistä pienempien painosten ottamisen taloudellisesti kannattavasti. Näin voidaan välttää se riski, että valtava määrä kirjakappaleita jäisi myymättä ja voidaan julkaista sellaisiakin kirjoja, joita ei oletetakaan myytävän paljon. Tulevaisuudessa ei kirjoista välttämättä oteta tuhansien kappaleiden painoksia jaeltavaksi eri myyntipisteisiin, vaan asiakkaan tilattua kirjan verkkokaupasta yksittäinen nide painetaan häntä varten erikseen. Kirjailija toimittaa tekstinsä kustantajalle valmiiksi sähköisessä muodossa, mikä nopeuttaa ja halventaa painotyötä.

Katso myös

 * Bookcrossaus
 * e-kirja
 * kirjasto
 * novelli
 * pamfletti
 * ponnahduskirja
 * romaani
 * runokokoelma.

Aiheesta muualla

 * The Online Books Page. Verkkokirjoja.
 * Bibliofiilien seura ry.
 * Suomen kirjahistoriallinen seura ry.
 * Suomalaisen kirjan museo Pukstaavi
 * Kustannustehokkuus uhkana kirjojen kestävyydelle. Ylen uutiset 15.10.2007.
 * Anna-Riikka Carlson: Kun rakkaus ei riitä. Kiiltomato.net 4.8.2009.
 * Sofi Oksanen: Valtio kirjaostoksilla. Helsingin sanomat 10.6.2009.
 * Kirjavälitys vie kirjan kehdosta hautaan. Etelä-Suomen sanomat 29.8.2009.

Boek Buch كتاب Libro ܟܬܒܐ (ܣܦܪܐ) Llibru Kuatiañe'ẽ Panka Kitab Buku Buku Gafɛ বই Chheh Buku Buku Китап Кніга Кніга Knjiga Levr Книга Llibre Кĕнеке Kniha Bhuku Llyfr Bog Buch Buch Raamat Βιβλίο Book Libro Libro Liburu fa:کتاب Livre (document) Leabhar Lioar Libro 書 책 Գիրք Knjiga Libro Libro Libre ᕿᒥᕐᕈᐊᑦ/qimirruat Чиныг Incwadi Bók Libro ספר წიგნი Кітап Igitabo Kitabu Небӧг Liv (pou li) Pirtûk lez:Улуб Liber Grāmata Buch Knyga Búku Liber Könyv Boky പുസ്തകം पुस्तक arz:كتاب mwl:Libro Ном စာအုပ် Āmoxtli Boek (document) Boek (literetuur) पुस्तक सफू 本 Libbro Bok Bok Libre Kitob पोत्थकं pnb:کتاب Book Książka Livro Boch (z lääse) Carte Liwru Книга rue:Книга sah:Кинигэ Beuk Libri Libbru Book Íncwadzí Kniha Knjiga Buug Књига Knjiga Bok Aklat நூல் (எழுத்துப் படைப்பு) kab:Adlis Китап పుస్తకము หนังสือ Sách Китоб Buk ᎪᏪᎵ Kitap Книга کتاب Live (po lére) Basahon ספר Ìwé 書 Kninga 图书